Puusaehe

pisi|Peeterpaulipäev Düsseldorfi õigeusu kirikus 2009. Vaimulik kannab puusaehet stihhaari peal paremal puusal

Puusaehe, ka nabedrennik (vene keeles набедренник) on ristkülikukujuline preestri liturgilise riietuse ese õigeusu vene traditsioonis. Kantakse ainult liturgial.

 Kirjeldus 
Puusaehe on püstise ristküliku kujuline jäik voodriga riidetükk, mille keskel on ristikujuline tikand (leidub ka nabedrennikuid, millel on figuraalne tikand, näiteks Jumalaema kujutis), alumine serv võib olla kaunistatud narmastega. Ülemiste nurkade külge on kinnitatud lint üle õla riputamiseks. Tavaliselt kantakse seda üle vasaku õla paremal puusal, aga kui preestril on ka palitsa kandmise õigus, siis üle parema õla vasakul puusalS. Säär. Õigeusu kirikutekstiilid. Metropoolia 34, 2007. Võrreldes palitsaga on ta mõõtudelt ja pindalalt suurem.

 Ajalugu 
Venemaal võeti puusaehe kasutusele 16. sajandilhttps://azbyka.ru/nabedrennik võib-olla palitsa ühe erikujunahttps://drevo-info.ru/articles/1072.html, teistes õigeusu kirikutes ja traditsioonides seda ei tunta (erandiks on Venemaa õigeusu kirikust välja kasvanud kirikud, teiste seas ka Eesti Apostlik-Õigeusu Kirik). Mõne autori arvates pärineb selle vorm õlakotist. Selle kandmise õigust ei ole igal preestril, vaid seda antakse ustava või silmapaistva kirikliku teenistuse eest esimese autasuna. Tavaliselt eeldab see vähemalt kolmeaastast teenistust preestriametis, aga erandjuhtudel võidakse see anda vaimuliku seminari haridusega preestritele ka nende ametisse pühitsemisel. Nabedrenniku sätestas kirikliku autasuna Moskva ülempiiskop Platon (Malinovski) 18. sajandi keskpaigas.

 Sümboolika 
Puusaehe sümboliseerib "vaimumõõka", mida apostel Paulus mainib oma kirjas efeslastele (6:17)https://www.piibel.net/#q=Ef%206. See tähendab, et preester on vastavalt apostli juhistele varustatud Jumala Sõnaga; puusaehte nelinurkne kuju viitab omakorda neljale evangeeliumile, mille kujul on Jumala Sõna inimestele antudhttps://dic.academic.ru/dic.nsf/ruwiki/159133.

 Pildid 

 Muud 
Lääne-Euroopa raskerelvastuses rüütli varustuse kontekstis tähendab venekeelne sõna набедренник reieturvist.

 Viited 

Kategooria:Õigeusk
Kategooria:Eesti Apostlik-Õigeusu Kirik
Kategooria:Vene Õigeusu Kirik
Kategooria:Kirikutekstiilid
Kategooria:Vaimuliku riietus